0234.xml
سری لنکا نے پاکستان کے خلاف دوسرے ٹیسٹ کیلئے 19 سالہ بنورا فرنانڈو کو سکواڈ میں شامل کر لیا
کولمبو۔12اگست (اے پی پی)سری لنکا نے پاکستان کے خلاف سیریز کے دوسرے اور آخری ٹیسٹ میچ کیلئے 19 سالہ فاسٹ باؤلر بنورا فرنانڈو کو سکواڈ میں شامل کر لیا ہے۔ اوپنگ بیٹسمین دیمتھ کرونا رتنا کی بھی ٹیم میں واپسی ہوئی ہے۔ پاکستان اور سری لنکا کے مابین سیریز کا دوسرا ٹیسٹ 14 اگست سے کولمبو میں شروع ہوگا۔ سری لنکا کرکٹ کی طرف سے جاری کردہ تفصیلات کے مطابق انجرڈ فاسٹ باؤلر شمندا ارنگا کو بھی سکواڈ میں برقرار رکھا گیا ہے تاہم ان کی میچ میں شمولیت فٹنس سے مشروط ہے، شمندا ارنگا جنوبی افریقا کے خلاف گال ٹیسٹ میں ہاتھ کی انجری میں مبتلا ہوگئے تھے اور وہ بحالی صحت کے عمل سے گزر رہے ہیں۔ نوجوان فاسٹ باؤلر بنورا فرنانڈو کو ان فٹ نوان پردیپ کے متبادل کے طور پر ٹیم میں شامل کیا گیا ہے۔ وہ پہلی بار ٹیسٹ سکواڈ کا حصہ بنے ہیں۔ واضح رہے کہ سری لنکا کو دو ٹیسٹ میچز کی سیریز میں 1-0 کی برتری حاصل ہے۔
APP
12.08.14
0234p.xml
دوسرا ٹیسٹ:سری لنکن اسکواڈ میں بنورا فرنانڈوا اور کرونارتنے کی شمولیت
کولمبو(اسپورٹس ڈیسک) پاکستان نے دوسرے ٹیسٹ کیلیے سری لنکا نے نوجوان فاسٹ بولر بنورافرنانڈوا اور لیفٹ ہینڈڈ اوپنر ویموتھ کرونارتنے کو 15رکنی اسکواڈ میں شامل کر لیا،انھیں انجرڈ پیسرنوان پردیپ اور سورنگال کمل کی جگہ ملی ہے۔فاسٹ بولر شمندایر نگا ٹیم میں شامل تو ہیں مگر میچ میں شرکت فٹنس سے مشروط ہوگی،19سالہ لیفٹ آرم پیسر فرنانڈا نے انڈر 19 ٹیموں کیلیے اچھی کارگردگی سے سلیکٹرز کی توجہ حاصل کی،ریگولر اوپنر کرونارتنے کو پہلے ٹیسٹ میں اپل تھار نگا کیلیے جگہ خالی کرنا پڑی تھی،کولمبو میں 14 اگست سے شروع ہونے والا میچ مہیلا جے وردنے کا آخری ٹیسٹ ہوگا۔
express
13.08.14